Publication: Magyar Közlöny
Issue: MK-2007-112 (Year: 2007, Number: 112)
Era: 2004-2010
Section: 58/2005. (IV. 4.) Korm. rendeletben foglaltak alapján
Paragraph Index: 434

2007. szeptember 27. 15 óra. A pályázati ajánlatokat zárt, cégjelzés nélküli borítékban vagy csomagban „LB konyha-büfé” jelige feltüntetésével, 3 példányban (1 eredeti és 2 másolati példányban) magyar nyelven, a Legfelsõbb Bíróság Fõtitkársága 1055 Budapest, Markó u. 16. címen kell benyújtani személyesen, illetve meghatalmazott útján. A pályázati ajánlatok bontása: a beadási határidõt követõ elsõ munkanapon, 10 órakor közjegyzõ jelenlétében, a kiíró hivatalos helyiségében történik, a fenti címen. Az ajánlattevõ az ajánlattételi határidõ lejártáig módosíthatja, vagy visszavonhatja pályázati ajánlatát. Az ajánlattételi határidõ lejártát követõen a benyújtott ajánlatok nem módosíthatók. A pályázati ajánlatok elbírálásának idõpontja: 2007. október 10. A kiíró a pályázati ajánlatok elbírálására vonatkozó döntésérõl írásban, a pályázati ajánlatok bontásától számított 15 napon belül tájékoztatja az ajánlattevõket. A pályázatkiíró fenntartja jogát, hogy: – a nyertes ajánlattevõ visszalépése esetén jogosult a pályázat soron következõ helyezettjével szerzõdést kötni, – a pályázati eljárást eredménytelennek nyilvánítsa. Eredménytelen a pályázati eljárás, ha: – nem érkezett pályázati ajánlat, – kizárólag érvénytelen ajánlatok érkeztek, – egyik ajánlattevõ sem tett a pályázati felhívásban foglaltaknak megfelelõ ajánlatot. Érvénytelen a pályázati ajánlat, ha: – azt a pályázati felhívásban meghatározott ajánlattételi határidõ lejárta után nyújtották be, – olyan ajánlattevõ nyújtotta be, aki a kiíróval szemben korábbi fizetési kötelezettségét nem teljesítette, – az nem felel meg a pályázati felhívásban, illetve a pályázati dokumentációban meghatározott feltételeknek. H I V A T A L O S É R T E S Í T Õ 2007/34. szám KINCSTÁRI VAGYON ÉRTÉKESÍTÉSE A Körös-vidéki Környezetvédelmi és Vízügyi Igazgatóság (5700 Gyula, Városház utca 26. szám – továbbiakban: kiíró) a kincstári vagyonnal való gazdálkodásról szóló 58/2005. (IV. 4.) kormányrendelet (továbbiakban: kormányrendelet) vonatkozó fejezetei alapján nyilvános pályázat keretében értékesíti a Magyar Állam tulajdonában és a kiíró vagyonkezelésében lévõ, a természetben 2000 Szentendre, Névtelen u. 4476. hrsz. alatt található, 4476. helyrajzi számon nyilvántartott, 1997 m2 területû, kivett üdülõépület és udvar megnevezésû ingatlant. Ajánlati biztosíték: 7 500 000 Ft, azaz hétmillió-ötszázezer forint. Az ajánlati biztosítékot HUF-ban a kiírónak a Magyar Államkincstárnál vezetett MÁK 10026005-01712113-00000000 számú számlájára kell átutalni (amelynek legkésõbb az ajánlattételi napon be kell érkeznie) a „Szentendre, 4476. hrsz.” jelige feltüntetésével. A pályázónak meg kell jelölni bankkapcsolatát és számlaszámát, hogy sikertelen pályázata esetén a kiíró intézkedhessen az ajánlati biztosíték visszautalásáról. Az ajánlati biztosíték a nyertes ajánlattevõ esetén a vételárba beszámításra kerül. A vételár ajánlati biztosítékon felül fennmaradó részét magyar forintban (HUF) kell megfizetni. Az ingatlan per-, teher- és igénymentes, azonban az ingatlan-nyilvántartásban feltüntetésre került védett jellege, továbbá az ingatlan 2014. december 1. napjáig hatályos bérleti szerzõdés alapján egyéni vállalkozó birtokában és használatában van, a pályázati értékesítés a bérlettel együtt történik. A bérleti szerzõdés tartalma a titoktartási nyilatkozat aláírása mellett megtekinthetõ. A kiíró tájékoztatja az ajánlattevõket, hogy a kormányrendelet 42. § (2) bekezdésében biztosított lehetõséggel élve a pályázati ajánlatok bontását követõen – amennyiben az elsõ két helyre rangsorolt ajánlatban szereplõ vételárak között (a magasabbat tekintve 100%-nak) legfeljebb húsz százalék eltérés van, vagy ha a 44. § (1) bekezdése alapján a benyújtott ajánlatok egyike sem lenne nyertesnek nyilvánítható, a Hasznosítási Tanács javaslata alapján nyilvános ártárgyalást tarthat. Amennyiben csak egy érvényes ajánlat érkezik, nyilvános ártárgyalás tartása helyett a kiíró felhívhatja az ajánlattevõt ajánlata módosítására. Az ingatlan jellemzõi: Szentendre város belterületén, a Pap sziget területén található üdülõépület és udvar. A telek szabályos négyszög alakú, sík terület, föld rézsûvel körbe határolt. A felépítmény három külön egységbõl álló, lapos tetõs, vasbeton vázas, vasbeton tartópilléreken álló épületegyüttes, amelybõl a középsõ rész klubteremként, a jobb- és baloldali épület vendégszobaként és kiszolgáló helyiségként funkcionált. Az épület nettó alapterülete: 538 m2. Az épület mûszaki állapota közepes, a közmûvezetékek elöregedtek, és felújításra szorulnak. A közmûellátottság hiányos, nincs vezetékesgáz-szolgáltatás. Az ingatlan fekvése ideális, a Dunakanyar kapujában, a Pilis és a Duna találkozásánál, szép természeti környezetben, gyönyörû kisvárosban található. Az ingatlan védett terület, Szentendre Város Önkormányzat Képviselõ-testületének 47/2000. (IX. 15.) Önk. sz. rendelete alapján. A rendelet szerint a 4476. helyrajzi számú „kijelölt területeken értékes, természetszerû, ártéri puhafás ligeterdõ található, a ligeterdõk védelemre érdemesek és védelmük fenntartása indokolt”. A védettséget a Szentendrei Körzeti Földhivatal 30589/2003. 2001. 09. 17. szám alatt az ingatlan-nyilvántartásba bejegyezte. Kiíró az ingatlanról bõvebb információt tartalmazó pályázati dokumentációt bocsát térítés ellenében a pályázók rendelkezésére. Pályázati dokumentáció: A pályázaton való részvétel alapfeltétele a pályázati dokumentáció kiírótól történõ megvásárlása. A pályázati dokumentáció 10 000 Ft (tízezer forint) + áfa, összesen 12 000 Ft, azaz tizenkettõezer forint árnak csekken történõ befizetését követõen, titkossági nyilatkozat aláírása ellenében, a kiíró 5700 Gyula, Városház u. 26. szám alatti címén személyesen, vagy meghatalmazott útján vehetõ át. A meghatalmazott köteles közokirattal, vagy teljes bizonyító erejû magánokirattal igazolni képviseleti jogosultságát, illetve annak mértékét. A dokumentáció megvásárlását igazoló bizonylatot vagy annak másolatát az ajánlat benyújtásakor a pályázónak csatolnia kell. Az ingatlan bemutatása: Az ingatlan bemutatására a pályázati felhívás megjelenését követõ 15. naptári napon (amennyiben munkaszüneti napra esik, akkor az azt követõ munkanapon) de. 11 órakor kerül sor, illetve elõzetes egyeztetés alapján megjelölt idõpontban. 2007/34. szám H I V A T A L O S É R T E S Í T Õ A pályázatok beadásának módja: A vételre vonatkozó pályázati ajánlatokat zárt, cégjelzés nélküli borítékban „Szentendre, 4476. hrsz.” jelige feltüntetésével, 3 példányban (1 eredeti és 2 másolati példányban), magyar nyelven, személyesen, illetve meghatalmazott útján a kiíró fenti címén kell benyújtani úgy, hogy az ajánlat az ajánlattételi határidõn belül a kiíróhoz megérkezzék. Az ajánlattevõ köteles az eredeti példányt megjelölni „Eredeti” felírással. Ha a pályázatok között eltérés adódik, az így megjelölt ajánlatban foglaltak az irányadók. Ajánlattételi határidõ: a pályázati felhívás közhiteles közzétételétõl számított 35. napig. A pályázó az ajánlattételi határidõ lejártáig módosíthatja, vagy visszavonhatja pályázati ajánlatát. Az ajánlattételi határidõ lejártát követõen a benyújtott ajánlatok csak a nyilvános ártárgyalás során, illetõleg egy érvényes ajánlat esetén a kiíró felhívására módosíthatók, de az ajánlati árak nem csökkenthetõk. Az ajánlattevõ a szerzõdéskötésig, illetõleg az ártárgyalás megkezdéséig köteles titokban tartani ajánlata tartalmát. A kiíró a kormányrendelet 48. § (3) bekezdés szerint köteles a pályázók számát és az ajánlatok tartalmát a pályázat lezárásáig, illetve az ártárgyalás megkezdéséig titkosan kezelni. A pályázatok felbontása az ajánlattételi határidõ lejártának napján de. 11 óra 30 perckor történik a kiíró fenti címén, zárt körben, a kiíró és a közjegyzõ jelenlétében. A részvétel feltételei: A pályázati ajánlatnak tartalmaznia kell a pályázati dokumentációban a kiíró által rendelkezésre bocsátott a részvételi feltételként felsorolt tartalmi követelmények szerint kitöltött, további feltételek támasztása nélkül elfogadólag, cégszerûen aláírt alábbi formanyomtatványokat. Amennyiben a pályázó ajánlatának szöveges részei, és a kitöltött formanyomtatványok tartalma között eltérés mutatkozik, úgy a kiíró a formanyomtatványokban foglaltakat tekinti irányadónak.

Source: https://magyarkozlony.hu/hivatalos-lapok/20c4f22703685126fd5a48a559d10655d50994ea/dokumentumok/34336bcbc953a9e074f4dba0d078aef8158ffd2d/letoltes